අන්තර් පාසල් ක්‍රිකට් තරගාවලියේ කොළඹ අවට පැවැති තරග කිහිපයක් ඊයේ සවස ඇදහැලුණ වර්ෂාව හේතුවෙන් අතරමඟ නවතා දැමීමට සිදුවුණි.කොළඹ ආනන්ද මාවතේ පැවැති ආනන්ද – මහනුවර ත්‍රිත්ව අතර තරගයත්, ගල්කිස්සේ පැවැති සාන්ත තෝමස් - සාන්ත පීතර අතර තරගයත් වර්ෂාව ඇදහැළී තීරණයකින් තොරව නිමාවිය.මේ තරග දෙකේදී ආනන්ද විදුහලේ තමල්ක ඇතුලත්මුදලි ත්‍රිත්ව විදුහලේ රොන් චන්ද්‍රගුප්ත, සාන්ත පීතර් විදුහලේ ෂශීන් ප්‍රනාන්දු හා සාන්ත තෝමස් විදුහලේ සචින් පීරිස් අර්ධ ශතක ලැබූහ.ආනන්ද විදුහල පළමු ඉනිම 236 - තමල්ක ඇතුලත්මුදලි 93, සිසුර සමරසිංහ 34, උෂාන් ගුණතිලක 25 (ජනිෂ්ක ප්‍රේමසිංහ 68/3, අකිල ජයසුන්දර 51/4)ත්‍රිත්ව විදුහල පළමු ඉනිම 230 - රොන් චන්ද්‍රගුප්ත 79, ජනිෂ්ක ප්‍රේමසිංහ 49, රජිත ජයංග 26 (ඉසුරු ගුණසේකර 74/4, ගේෂාන් විමලධර්ම 52/3)ආනන්ද විදුහල දෙවැනි ඉනිම කඩුලු 2 කට ලකුණු 97 - ගේෂාන් විමලධර්ම 26 (හේෂාන් වන්නිආරච්චි 18/2)පීතර- තෝමස්ගල්කිස්සේ නිමාවූ සාන්ත තෝමස් හා සාන්ත පීතර් අතර තරගයේදී වැඩි වාසි පීතර් ක්‍රීඩකයන් හිමිකර ගනිමින් තරගය ජය පරාජයෙන් තොරව නිමාවිය.සාන්ත තෝමස් දෙවැනි ඉනිම කඩුලු 2 ක් අතැතිව ලකුණු 18 ක් ඉදිරියෙන් සිටියදී වර්ෂාව හේතුවෙන් තරගය නතර කෙරුණි.සාන්ත තෝමස් විදුහල පළමු ඉනිම 180 - ඩෙවින් ජයසිංහ 31, චමෝද් පතිරණ 44, තිලක්‍ෂ සුමනසිරි 45 (රනිත ලියනාරච්චි 41/4, දුෂාන් හේමන්ත 57/3, ජූලියන් ද සිල්වා 31/3)සාන්ත පීතර පළමු ඉනිම කඩුලු 8 කට 326 - ෂෙෂාන් ප්‍රනාන්දු 40, ෂශීන් ප්‍රනාන්දු 71, ජනිත් ලියනගේ 31, දුෂාන් හේමන්ත 34, ළහිරු මිලන්ත 23, රයිඩර් ලියනාරච්චි නොදැවී 36, අලිඛාන් නොදැවී 35 (මධුෂාන් රවිචන්ද්‍රකුමාර් 5/69, රිෂේන් මතගවීර 58/3)සාන්ත තෝමස් විදුහල දෙවැනි ඉනිම කඩුලු 8 කට 164 - සචින් පීරිස් 64, පී. එම්. සුමනසිරි 35 (දුෂාන් හේමන්ත 55/5, රයිඩර් ලියනාරච්චි 18/3).